**ZAPISNIK 3. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2019/20**

Kraj in datum: ŠGV, avditorij, 20. 12. 2019, 4. šolska ura

Trajanje: 35 min

Predsedujoči: Domen Medvešček, predsednik DS

**PRISOTNOST**

Predstavniki: 1. a: Sara Lesar, Jon Devetak

1. b: Mojca Ferjančič, Sara Škvarč

1. c: Tonija Kobal, Matic Tomažič

2. a: Lea Skočaj, Rene Turk

2. b: Špela Marc, Luka Štrukelj

2. c: Lana Pizzoni, Matija Maiti

3. a: Meta Mrevlje, Domen Medvešček

3. b: Eva Kovšca, Peter Drašček

3. c: Lucija Štremfelj, Andreja Tomažič

4. a: Anej Tomažič, Teja Medvešček

4. b: Lucija Daolio, Nina Luznik

4. c: Matej Turk, Jurij Marcos Marc

Mentorica DS: Petra Rep

Ostali prisotni: Filip Petrovič

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika prejšnje seje
2. Predstavitev Dijaške organizacije Slovenije
3. Projekt Naj dijak
4. Medrazredni turnir v košarki
5. Razno

**OPIS**

**K točki 1: Potrditev dnevnega reda in pregled zapisnika prejšnje seje**

Dnevni red, predlagan s strani predsedstva, je Parlament soglasno potrdil. Pred potrditvijo je bil podan predlog, da se točka Predstavitev Dijaške organizacije Slovenije prestavi iz 4. na 2. točko. Parlament je predlog soglasno sprejel. Predsedujoči je glede ugovora, ki ga je razred 3. C podal v okviru nogometnega turnirja in je bil zavrnjen, povedal, da pisno mnenje predsedstva ne bo priloženo k zapisniku. Če kdo želi, ga lahko prejme po elektronski pošti.

SKLEP: Parlament DS ŠGV je potrdil dnevni red te seje ter zapisnik prejšnje seje.

**K točki 2: Predstavitev Dijaške organizacije Slovenije**

Na seji smo gostili predsednico DOS-a in predsednika Odbora za mednarodno sodelovanje, ki deluje v okviru DOS-a. Predstavila sta nam delovanje, organiziranost in projekte Dijaške organizacije Slovenije.

**K točki 3: Medrazredni turnir v košarki**

Medrazredni turnir v košarki poteka dober mesec, do danes je bilo odigranih sedem tekem. Turnir poteka dobro, podanih ni bilo večjih pripomb.

**K točki 4: Projekt Naj dijak**

Predsedujoči je poročal, da je v zvezi s projektom Naj dijak vsem predstavnikom poslal elektronsko pošto. Poudarjeno je bilo, da izbor poteka za lansko šolsko leto (2018/2019), to pomeni, da letošnji prvi letniki ne morejo biti predlagani.

**K točki 5: Razno**

**Seja Sveta zavoda**

Predsednik DS je poročal, da so a seji sprejeli letni delovni načrt šole. Pogovarjali so se tudi o skrajšanem odmoru ob petkih, ki bo tak ostal še naprej. Najbolj koristi dijakom, doma iz smeri Bovec. Na Veliki petek bo dan šole, torej ne bo pouka.

**Miklavževanje**

Maturantov gre pohvala za odlično izpeljano Miklavževanje. Zbiralo se je prostovoljne prispevke. Zbranih je bilo 1381,13€.

**Škofijske majice**

Predsedujoči je poudaril, da naročilo ni problem, pomerjanja pa tokrat ne bo. Model je oversized hoodie. Naročilo je predvideno po božičnih počitnicah oziroma takoj, ko bo pripravljeno.

**Instagram in Facebook profil »Škofijci«**

Predsedujoči je povedal, da Dijaška skupnost s tem ni povezana. Dodal je, da je prof. Grahor podal svoje mnenje in izrazil nezadovoljstvo.

Petra Rep  
mentorica DS

Andraž Dimc  
tajnik DS

Domen Medvešček  
predsednik DS